**Protispoločenská činnosť**

**OZNAMOVANIE PROTISPOLOČENSKEJ ČINNOSTI**

[Zákon č. 54/2019 Z. z.](https://www.slov-lex.sk/pravne-predpisy/SK/ZZ/2019/54) o ochrane oznamovateľov protispoločenskej činnosti a o zmene a doplnení zákonom č. 189/2023 Z. z. upravuje podmienky poskytovania ochrany osobám v pracovnoprávnom vzťahu v súvislosti s oznamovaním kriminality alebo inej protispoločenskej činnosti (ďalej len „protispoločenská činnosť") a tiež práva a povinnosti osôb pri oznamovaní protispoločenskej činnosti.

**Oznamovateľom**podľa zákona je fyzická osoba, ktorá v dobrej viere urobí oznámenie príslušnému orgánu a uvedie v ňom skutočnosti, o ktorých sa dozvedela v súvislosti s výkonom svojho zamestnania, povolania, postavenia alebo funkcie alebo v súvislosti s činnosťou vo verejnom záujme a ktoré sa týkajú protispoločenskej činnosti.

Vybavovanie oznámení protispoločenskej činnosti v podmienkach Obce Chmiňany upravuje **Smernica o protispoločenskej činnosti zo dňa 01.09.2023**.

**Úlohy zodpovednej osoby** podľa zákona č. 54/2019 Z. z. o ochrane oznamovateľov protispoločenskej činnosti a o zmene a doplnení niektorých zákonov (ďalej len „zákon“) plní v prostredí obce Chmiňany hlavná kontrolórka obce: Mária Tomková, kontakt: tel: 0907 079 065, mail: [hk.tomkova@gmail.com](mailto:hk.tomkova@gmail.com). Zodpovedná osoba plní úlohy aj vo vzťahu k rozpočtovej organizácii v zriaďovateľskej pôsobnosti obce Chmiňany – MŠ v Chmiňanoch.

Oznámenie protispoločenskej činnosti možno podať písomne a to osobne alebo prostredníctvom poštovej prepravy prípadne elektronickou poštou alebo osobne v podateľni obce. Oznámenie môže byť aj anonymné, pričom takéto sa riadne prešetrí. Písomné oznámenie má byť podané v uzatvorenej obálke na adresu:

**Obecný úrad Chmiňany**

**Mária Tomková**

**Chmiňany 39**  
**082 33 Chminianska Nová Ves**

s vyznačenou poznámkou „Neotvárať do rúk HK“ s uvedeným doručením do podateľne.